Byggðastyrkir leyfilegir í öllu Norðvesturkjördæmi Eftirlitsstofnun EFTA ( ESA ) hefur tekið ákvörðun um nýtt byggðakort fyrir Ísland sem gildir til ársins 2013 . Samkvæmt því verður íslenskum stjórnvöldum heimilt að veita byggðastyrki á stærstum hluta landsins . Samkvæmt reglum Evrópusambandsins eru ríkisstyrkir til atvinnurekstrar óheimilir . Þó er heimilt að uppfylltum ákveðum skilyrðum að veita byggðastyrki meðal annars á svæðum þar sem fjöldi íbúa er minni en sem nemur 12,5 á hvern ferkílómeter . Í ákvörðun ESA nú felst að íslensk stjórnvöld mega veita byggðastyrki á tímabilinu 1. janúar 2007 til 31. janúar 2007 í öllum sveitarfélögum landsins , nema Reykjavík . Kópavogsbæ , Seltjarnarneskaupstað , Garðabæ , Hafnarfjarðarkaupstað , Álftanesi , Mosfellsbæ , Reykjanesbæ , Grindavíkurbæ , Sandgerðisbæ , Garði , Vogum og Kjósahreppi . Á öðrum svæðum , þar sem nú búa 31,5% þjóðarinnar , er heimilt að veita byggðastyrki . Frá 1. janúar 2008 - 31. desember 2013 verður í gildi ný flokkun en hún tekur mið af núverandi kjördæmaskipan . Samkvæmt þeirri flokkun mega íslensk stjórnvöld veita byggðastyrki í öllum þeim sveitarfélögum sem falla undir landsbyggðarkjördæmin þrjú það er Norðvesturkjördæmi , Norðausturkjördæmi og Suðurkjördæmi . Í þessum kjördæmum þremur búa 1,2 íbúar á hvern ferkílómeter . Á hinum hluta landsins , þar sem byggðastyrkir verða ekki leyfilegir , búa hins vegar 181 íbúi á hvern ferkílómeter . Þrátt fyrir að byggðastyrkir séu leyfilegir þarf að tilkynna öll áform um slíka styrki til ESA og þeir mega ekki fara umfram ákveðið hlutfall af fjárfestingarkostnaði .